


Okirat száma: ZK/……./2019                       1. melléklet                                                                                                                                       
Módosító okirat
A Zalakarosi Közös Önkormányzati Hivatal Zalakaros Város Önkormányzata, Zalamerenye Község Önkormányzata, valamint Zalaszabar Község Önkormányzata által 2015. október 22. napján kiadott 01-1453/2015-1 számú alapító okiratát az államháztartásról szóló 2011. évi CXCV. törvény 8/A. §-a alapján- Zalakaros Város Önkormányzata Képviselőtestületének …./2019. (XII.12.) számú határozatára, Zalamerenye Község Önkormányzata Képviselőtestülete …../2019. (XII.12.) számú határozatára figyelemmel- a következők szerint módosítom:

1. Az alapító okirat 1.3.2. pontja helyébe az alábbi rendelkezés lép:

1.3.2. telephelyei:
	
	telephely megnevezése
	telephely címe

	1
	Zalakarosi Közös Önkormányzati Hivatal
	8749 Zalakaros, Zrínyi utca 2.

	2
	Zalakarosi Közös Önkormányzati Hivatal Zalamerenyei Ügyfélszolgálati Irodája
	8747 Zalamerenye, Jókai út 2.




2. Az alapító okirat 2.2. pontja helyébe az alábbi rendelkezés lép:

2.2. A költségvetési szerv alapítására, átalakítására, megszüntetésére jogosult szerv
        2.2.1. megnevezése: Zalakaros Város Önkormányzata 
        2.2.2. székhelye: 8749 Zalakaros, Gyógyfürdő tér 1.  
        2.2.3. megnevezése: Zalamerenye Község Önkormányzata
        2.2.4. székhelye: 8747 Zalamerenye, Jókai út 2.


[bookmark: _Hlk26623286]3. Az alapító okirat 2.3. pontja helyébe az alábbi rendelkezés lép:
2.3. A költségvetési szerv jogelőd költségvetési szervének
	
	megnevezése
	székhelye

	1
	Zalakaros Város Polgármesteri Hivatala
	8749 Zalakaros, Gyógyfürdő tér 1.

	2
	Zalaszabar és Orosztony Községek Körjegyzősége
	8743 Zalaszabar, Újtelep utca 1.





4. Az alapító okirat 3.1.1. pontja helyébe az alábbi rendelkezés lép:
3.1.1. megnevezése: Zalakaros Város Önkormányzata Képviselő-testülete



5. Az alapító okirat 4.3. pontja helyébe az alábbi rendelkezés lép:
4.3. A költségvetési szerv alaptevékenysége: A közös hivatal ellátja az Mötv.-ben és a vonatkozó egyéb jogszabályokban a számára meghatározott feladatokat Zalakaros és Zalamerenye települések vonatkozásában. A közös hivatal feladatait részletesen a társult települések önkormányzatai által jóváhagyott, a közös hivatal működtetésére és fenntartására létrejött megállapodás tartalmazza. Zalamerenye településen a KÖH köztisztviselői megadott időpontban ügyfélfogadást biztosítanak. A pénzügyi osztály ellátja a hivatalhoz hozzárendelt helyi önkormányzati költségvetési szervek- Zalakarosi Óvoda és Bölcsőde, Zalakarosi Közösségi Ház és Könyvtár; Zalakaros Kistérség Többcélú Társulása, valamint annak fenntartásában működő Szociális Alapellátó Szolgálat- pénzügyi-gazdasági feladatait. 

6. Az alapító okirat 4.5. pontja helyébe az alábbi rendelkezés lép:
4.5. A költségvetési szerv illetékessége, működési területe: Zalakaros város és megállapodás alapján Zalamerenye község közigazgatási területe.


7. Az alapító okirat 5.2. pontja helyébe az alábbi rendelkezés lép:
5.2. A költségvetési szervnél alkalmazásban álló személyek jogviszonya:
	
	foglalkoztatási jogviszony
	jogviszonyt szabályozó jogszabály

	1
	közszolgálati jogviszony
	közszolgálati tisztviselőkről szóló 2011. évi CXCIX. törvény

	2
	munkaviszony
	Munka Törvénykönyvéről szóló 2012. évi I. törvény

	3
	megbízási jogviszony
	Polgári Törvénykönyvről szóló 2013. évi V. törvény

	4
	vállalkozás jellegű jogviszony
	Polgári Törvénykönyvről szóló 2013. évi V. törvény




8. Közfeladat átadással kapcsolatos rendelkezések:
8.1. [bookmark: _GoBack]Az átadásra kerülő közfeladat megjelölése és az átadásának oka: Mötv. 84. § (1) bekezdése szerinti közfeladat; Zalaszabar Község Önkormányzata Képviselő-testülete 66/2019.(XI.22.) számú határozatában kinyilvánította azon szándékát, hogy a zalakarosi székhellyel működő Zalakarosi Közös Önkormányzati Hivatalból 2019. december 31-vel ki kíván válni és 2020. január 1-jével a még felállításra nem került Garabonci Közös Önkormányzati Hivatalhoz kíván csatlakozni az Mötv. 85. § (3) bekezdése figyelembevételével. Zalaszabar Község Önkormányzata Képviselő-testülete 70/2019.(XII.11.) határozatával elfogadta a Garabonci Közös Önkormányzati Hivatal megállapodását, valamint  a Garabonci Közös Önkormányzati Hivatal alapító okiratát.
8.2. Közfeladat átvevőjének
8.2.1.  megnevezése:	Garabonci Közös Önkormányzati Hivatal
8.2.2.  székhelye: 8747 Garabonc, Fő út 16.
8.3. A kötelezettségvállalás rendje
8.3.1.  Az átadó költségvetési szerv által vállalható kötelezettségek köre és mértéke: Az éves költségvetésében meghatározott előirányzat erejéig jogosult kötelezettséget vállalni.
8.3.2. Az átadó költségvetési szerv általi kötelezettségvállalások határideje: 2019. december 31.
9. Jogutódlással összefüggő rendelkezések: Zalaszabar Község Önkormányzata közfeladatait 2020. január 1-től a Garabonci Közös Önkormányzati Hivatal (8747 Garabonc, Fő út 16.) látja el, a feladat ellátásához szükséges ingó és ingatlan vagyont az alapító önkormányzatok biztosítják.
A jelenleg a Zalakarosi Közös Önkormányzati Hivatal zalaszabari kirendeltségén levő 1 db számítógép a tartozékaival együtt (leltári száma: 008231) valamint 1 db Dell Inspiron 3542 notebook a Zalakarosi Közös Önkormányzati Hivatal tulajdonát képezi, így az 2020. január 6-áig a Zalakarosi Közös Önkormányzati Hivatal székhelyére visszaszállításra kerül. 
A Zalakarosi Közös Önkormányzati Hivatal zalaszabari kirendeltségén dolgozó 1 fő köztisztviselő 2020. január 1-jétől áthelyezésre kerül a Garabonci Közös Önkormányzati Hivatalhoz.
A Zalakarosi Közös Önkormányzati Hivatalnál lévő Zalaszabar Község Önkormányzatát érintő valamennyi ügyirat, illetve a gazdálkodáshoz kapcsolódó iratok 2019. december 31-ig átadásra kerülnek a Garabonci Közös Önkormányzati Hivatal részére.
A 2019. december 31-ig teljesítendő Zalaszabar Község Önkormányzatát érintő adatszolgáltatásokért a Zalakarosi Közös Önkormányzati Hivatal a felelős, a 2020. január 1-jét követően teljesítendő Zalaszabar Község Önkormányzatát érintő adatszolgáltatásokért a Garabonci Közös Önkormányzati Hivatal a felelős.
A Zalakarosi Közös Önkormányzati Hivatalnál Zalaszabar Község Önkormányzatát érintően nincs olyan követelés vagy kötelezettség, amiről rendelkezni szükséges. 
Zalaszabar Község Önkormányzatát érintő adatszolgáltatáshoz kapcsolódó később keletkező követelések, kötelezettségek az adatszolgáltatásért felelőst illetik meg, illetve terhelik.
A Zalakarosi Közös Önkormányzati Hivatal zalaszabari kirendeltségén dolgozó 1 fő köztisztviselő 2019. december havi bérét a gesztor Zalakaros Város Önkormányzata fizeti ki, későbbi elszámolás mellett.

Jelen módosító okiratot 2020. január 1. napjától kell alkalmazni.
Kelt: Zalakaros, 2019………………
P.H.
 
_____________________________________________________               
Novák Ferenc Zalakaros Város polgármestere                      
_____________________________________________________                          
Herodek Miklós József Zalamerenye Község polgármestere    


 „Az eredeti papír alapú dokumentummal egyező.”

